חמדי סליחי

**חמדי סליחי** (באלבנית: **Hamdi Salihi**; נולד ב-19 בינואר 1984) הוא כדורגלן עבר אלבני ששיחק בעמדת החלוץ.

## קריירה
שמאל|ממוזער|250px|סליחי במדי ראפיד וינה, 2010
סליחי התחיל את הקריירה שלו במחלקת הנוער של ולאזניה שקודרה. בעונת  עלה לקבוצה הבוגרת אך שיחק רק בשני משחקים. בעונת  הבקיע סליחי 14 שערים ב-33 משחקים. בעונתו השלישית במועדון הוא שיחק ב-20 משחקים וכבש 16 שערים. בשנת  עבר לקבוצת פאניוניוס היוונית, אך מיעט לשחק ובעיקר עלה כמחליף ולאחר חצי עונה חזר למולדתו וחתם בקבוצת קיי אף טירנה. בעונתו הראשונה זכה עם המועדון בגביע האלבני והוכתר למלך השערים של הליגה לאחר שכבש 29 שערים. 

בחלון ההעברות בינואר 2007 עבר סליחי לקבוצת ריד האוסטרית. בעונתו הראשונה במועדון כבש שישה שערים וסיים עם המועדון במקום השני בליגה. סליחי גם הבקיע שני שערים במוקדמות גביע אופ"א נגד נפטצ'י באקו, כאשר השער השני היה שער שהעלה את ריד לשלב הבא. בעונת , הבקיע סליחי 12 שערים וסיים במקום הרביעי בטבלת מלכי השערים, כאשר קבוצתו סיימה במקום השביעי בטבלה. ב-31 באוגוסט 2009 חתם סליחי בראפיד וינה לשלוש שנים. במשחקו הראשון במועדון סליחי נכנס למשחק כמחליף במחצית שנייה, וכבש בדקה 83 את שער הבכורה שלו בתיקו 2-2 נגד רד בול זלצבורג. את עונתו הראשונה במועדון סיים סליחי עם 17 שערים (2 במדי ריד). סליחי סייע לקבוצתו לסיים במקום השלישי ובהשגת כרטיס למוקדמות הליגה האירופית. ב-3 בנובמבר 2010 הבקיע את שער הבכורה שלו באירופה עבור ראפיד וינה, נגד צסק"א סופיה בליגה האירופית. ב-20 בנובמבר 2010 הבקיע רביעייה בניצחון 0-5 על לאסק לינץ.

ב-2 בפברואר 2012 חתם סליחי בדי.סי. יונייטד מה-MLS. ב-3 בפברואר 2013 חתם בג'יאנגסו סיינטי הסינית. ב-26 בפברואר הבקיע את השער הראשון שלו בהופעת הבכורה שלו במועדון, בהפסד 5-1 נגד סיאול בשלב הבתים של ליגת האלופות האסיאתית. ב-3 במרץ זכה סליחי עם הקבוצה בסופר קאפ הסיני לאחר ניצחון 1-2 נגד גואנגג'ואו אוורגראנד. 

ב-31 בינואר 2014 הגיע סליחי לישראל, ולאחר יומיים חתם בהפועל עכו. ב-10 בפברואר 2014 ערך את הופעת הבכורה בליגת העל, בניצחון 1-2 נגד הפועל תל אביב. ב-15 בפברואר 2014 הבקיע צמד בניצחון 3-4 נגד הפועל רמת השרון. ב-1 במרץ 2014 הבקיע סליחי שער במספרת בתיקו 1-1 נגד מכבי חיפה.

ב-2 בפברואר 2015 חתם בהפועל חיפה עד סוף העונה. שבוע לאחר מכן ערך את הופעת הבכורה שלו במועדון, בהפסד 4-3 לבית"ר ירושלים. סליחי סייע לקבוצה להישאר בליגת העל, לאחר שבמחזורי הסיום כבש צמד בניצחון 2-3 על הפועל פתח תקווה וצמד בניצחון 1-2 על הפועל רעננה.

ביולי  חתם למספר שבועות בסקנדרבו קורצ'ה האלבנית על מנת לעזור לקבוצה במשחקי מוקדמות ליגת האלופות. כבר במשחק הראשון שלו בקבוצה כבש צמד בדרך לניצחון 1-4 נגד קרוסדרס הצפון אירית. בעונתו הראשונה סייע לקבוצה להעפיל לשלב הבתים של הליגה האירופית, ולזכות באליפות.

ב-30 ביוני 2017 חתם בוינר נוישטאדט האוסטרית.

### נבחרת אלבניה
מאז שנת 2006 משחק סליחי בנבחרת אלבניה. ב-23 באוגוסט 2007 הבקיע סליחי את השער הראשון שלו במדי הנבחרת, בניצחון 0-3 נגד .

## סטטיסטיקה
### מועדונים
נכון ל-1 ביוני 2015

### נבחרת אלבניה
נכון ל-1 ביוני 2015

## תארים
;ג'יאנגסו סיינטי
*הסופרקאפ הסיני: 

;טירנה
*אליפות אלבניה: 
*הגביע האלבני: 
*הסופרקאפ האלבני: , 

;סקנדרבו קורצ'ה
*אליפות אלבניה: 

;תארים אישיים
*מלך השערים באלבניה: , 2015/2016
*שחקן השנה באלבניה: 

## קישורים חיצוניים

* עמוד השחקן באתר ההתאחדות לכדורגל בישראל
* 

## הערות שוליים

קטגוריה:כדורגלנים אלבנים
קטגוריה:חלוצי כדורגל אלבנים
קטגוריה:שקודרה: כדורגלנים
קטגוריה:כדורגלני ולזניה שקודרה
קטגוריה:כדורגלני פאניוניוס
קטגוריה:כדורגלני קיי אף טירנה
קטגוריה:כדורגלני ריד
קטגוריה:כדורגלני ראפיד וינה
קטגוריה:כדורגלני די.סי. יונייטד
קטגוריה:כדורגלני ג'יאנגסו
קטגוריה:כדורגלני הפועל עכו
קטגוריה:כדורגלני הפועל חיפה
קטגוריה:כדורגלני סקנדרבו קורצ'ה
קטגוריה:כדורגלני נבחרת אלבניה
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים זרים בסין
קטגוריה:ספורטאים אלבנים בישראל
קטגוריה:אלבנים שנולדו ב-1984